I 1819 kom den danske kronprins [[Christian 8.|Christian Frederik]] til Dresden, og ved besøget i Friedrichs atelier købte han to måneskinsstykker til sin private kunstsamling. Han lod dem udstille på Charlottenborg i 1821, hvor de tilsyneladende gjorde stort indtryk på Eckersberg. <ref>{{Harvnb|Monrad & Bailey 1991, s. 87.}}</ref> De to malerier blev solgt på auktion i København i 1864 efter hans søn Frederik VIIs død og kendes ikke i dag. <ref>{{Harvnb|Monrad & Bailey 1991, s. 80f.}}</ref> Kronprinsen fulgte erhvervelsen op i 1838-39, da han købte tre sepiategninger af Friedrich (i dag i Hendes Majestæt Dronningens Håndbibliotek, København). <ref>{{Harvnb|Monrad & Bailey 1991, s. 73.}}</ref>
Friedrich forærede tegninger til flere danske malere, bl.a. Ditlev Martens (i 1825, nu i Den Kongelige Kobberstiksamling, SMK). <ref>{{Harvnb|Monrad & Bailey 1991, s. 98, 172, kat. 21}}</ref> Derudover købte maleren Lorenz Frølich flere arbejder af Friedrich på dennes dødsboauktion i 1843, dels en skitsebog med skystudier (nu i Nasjonalmuseet for Kunst, Arkitektur og Design, Oslo), dels en landskabstegning (SMK). <ref>{{Harvnb|Monrad & Bailey 1991, s. 107-109.}}</ref>
Biblioteks-_og_informationsvidenskab Maleri